ຂ່າວສານ
ຫວຽດນາມ ບັນລຸໄດ້ຜົນງານສຳຄັນຫຼາຍຢ່າງພາຍຫຼັງໄລຍະ 5 ປີ ປະຕິບັດມະຕິກອງປະຊຸມໃຫຍ່ຄັ້ງທີ 12 ຂອງພັກ
“ຫວຽດນາມ ບັນລຸໄດ້ຜົນງານສຳຄັນຫຼາຍຢ່າງພາຍຫຼັງໄລຍະ 5 ປີ ປະຕິບັດມະຕິກອງປະຊຸມໃຫຍ່ຄັ້ງທີ 12 ຂອງພັກ”. ນີ້ແມ່ນຄຳເຫັນຂອງທ່ານ ເຈິ່ນບ໊າຟຸກ, ກຳມະການຄະນະກຳມະການສູນກາງແນວໂຮມປະເທດຊາດຫວຽດນາມ, ປະທານສະມາຄົມນັກທຸລະກິດ ຫວຽດນາມ ປະຈຳ ອົດສະຕາລີ. ກ່ຽວກັບຄວາມປາດຖະໜາຂອງພໍ່ແມ່ພີ່ນ້ອງຊາວຫວຽດນາມ ອາໄສ ຢູ່ ອົດສະຕາລີ ຕໍ່ກອງປະຊຸມໃຫຍ່ຂອງພັກຄັ້ງນີ້, ທ່ານ ເຈິ່ນບ໊າຝຸກ ໃຫ້ຮູ້ວ່າ ພໍ່ແມ່ພີ່ນ້ອງຊາວຫວຽດນາມ ອາໄສຢູ່ ອົດສະຕາລີ ມີຄວາມເຊື່ອໝັ້ນວ່າ ກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 13 ຂອງພັກທີ່ຈະດຳເນີນໃນໄລຍະຈະມາເຖິງ ຈະຄັດເລືອກເອົາຖັນແຖວການນຳທີ່ມີຄຸນສົມບັດ, ມີຄວາມເກັ່ງກ້າສາມາດຢ່າງພຽງພໍ ຖືກຕາມມາດຖານທີ່ໄດ້ວາງອອກ ເພື່ອນຳພາປະເທດຊາດໃຫ້ນັບມື້ນັບພັດທະນາ.ທ່ານກໍປາດຖະໜາວ່າ ພັກ ແລະ ລັດ ຈະຊີ້ນຳ ແລະ ຊຸກຍູ້ຜັນຂະຫຍາຍປະຕິບັດມະຕິວ່າດ້ວຍການຮັບຮອງເອົາບົດບາດຂອງເສດຖະກິດເອກະຊົນ ເພື່ອຮັບປະກັນໃຫ້ມີການຕີລາຄາ ແລະ ໃຫ້ການໜູນຊ່ວຍຢ່າງເໝາະສົມກັບຂົງເຂດເສດຖະກິດນີ້ ຄືດັ່ງກຳລັງສຳຄັນໃນການພັດທະນາເສດຖະກິດຂອງປະເທດຊາດ.
(ແຫຼ່ງຄັດຈາກ VOV)